Vauxhall
Vauxhall Motors Limited on Groupe PSA -konserniin kuuluva brittiläinen autonvalmistaja. Kaikki nykyisistä Vauxhall-malleista ovat oikeanpuoleisella ohjauksella varustettuja Opeleita. Vauxhall Motors perustettiin vuonna 1905 itsenäisenä yhtiönä, mutta yhdysvaltalainen General Motors osti yhtiön kokonaan haltuunsa vuonna 1925.
Maaliskuussa 2017 General Motors myi Opelin ja sen sisarmerkki Vauxhallin 2,2 miljardilla eurolla ranskalaiselle Groupe PSA -konsernille.
Vuonna 2014 Volkswagen oli halukas ostamaan Opelin ja sen mukana Vauxhallin General Motorsilta, mutta kauppa jäi toteutumatta hintaerimielisyyksien vuoksi.
Helmikuussa 2017 General Motors käynnisti neuvottelut Groupe PSA:n kanssa Opel- ja Vauxhall-merkkien mahdollisesta myymisestä ranskalaiskonsernille. Kauppa varmistui maaliskuussa, ja sen hinnaksi tuli 2,2 miljardia euroa.
Syksyllä 1962 Vauxhall esitteli täysin uuden mallin, Vivan, joka oli merkin mallivalikoiman laajennus pikkuautoluokkaan, esimerkiksi Ford Anglian kilpailijaksi. Vivan kori oli ajan tyylin mukaan kulmikkaan laatikkomainen. Moottori oli 45 hevosvoiman 1 056 cm³ nelisylinterinen rivimoottori. Tätä ensimmäistä mallia (tehtaan mallimerkintä HA) valmistettiin vuoteen 1966 asti. Bedford HAV -nimellä myytyä pakettiautomuunnosta valmistettiin vielä pitkään 1970-luvulla.
Vuonna 1966 esiteltiin muodoiltaan linjakkaampi ja koriltaan hieman kasvanut malli Viva HB. Myös moottori suureni 1 159-kuutioiseksi. Vuonna 1967 alettiin valmistaa myös muunnosta Viva GT, jossa oli 1 975 cm3 OHC-moottori, jossa oli 106 hevosvoimaa tehoa. Myös muun muassa mittaristo erosi perus-Vivasta. HB-mallin valmistus päättyi vuonna 1971.
HB:n tilalle vuonna 1971 tullut viimeiseksi jäänyt Viva-malli.
Korimallit: 2D, 4D, 3D-farmari ja 2D-coupe.
Moottorin tilavuus: OVH 1,2 ja 1,3 litraa. OHC 1,6, 1,8 tai 2,3 litraa.
Magnum-mallissa oli 1,8 tai 2,3 litran moottori. Coupe-mallia myytiin nimellä Firenza ja sen moottorivaihtoehdot olivat OVH 1,3 litraa
ja OHC 1,6, 2.0 ja 2,3 litraa.
Coupe-malli oli myöhemmin nimellä Magnum Coupe ja sen sai 1,8- ja 2,3-litraisilla moottoreilla.
Erikoismallit: niin sanottu ”DroopSnoot” Firenza HP (coupé) ja Magnum Sportshatch (farmari), joissa molemmissa oli aerodynaaminen keulaosa.
Yksi Vauxhallin 1960-luvulla tehdyistä malleista. Cresta oli hieman isompi kuin Victor. Crestaan mahtui istumaan jopa kuusi henkeä.
Chevette näytti Kadett C:ltä jossa oli Manta B:n keula. Opel yritti myydä C-Kadettia (1973–1979) vielä vuoteen 1982 saakka Vauxhall Chevettenä. Vuodesta 1982 eteenpäin autoa alettiin myymään Opel Kadettina. Chevette ei ollut kovin menestynyt malli.
Ensimmäinen Cavalier-malli näytti Ascona B:ltä jossa oli Mantan keula (vrt. Chevette).
Victor oli Vauxhallin vastine isojen perheautojen luokkaan. Kooltaan Victor vastasi toista GM:n mallia; Opel Rekordia. 1960-luvun lopulla Victor sai uudet moottorit, jolloin suorituskyky asettui aivan uuteen luokkaan. Moottorit olivat 1 600, 1 800, 2 000 ja 2 300 cm³. Eräänlainen kuriositeetti oli 3 300 cm³ moottorilla varustettu Victor, eräänlainen ison Ventora-mallin säästömalli. Victor-nimi säilyi vuoteen 1975, jolloin mallista tuli VX. Viimeiset VX-mallit tuotiin Suomeen 1977.
HC korisarjan ylellisemmin varusteltu malli vuodesta 1974 lähtien.
Korivaihtoehdot: 2D, 4D, 3D-farmari ja Coupe.
Moottorivaihtoehdot: OHC 1,8 ja 2,3 litraa.
Nykyään Vauxhallilla on samat autot tuotannossa kuin saksalaisella Opelillakin. Lisäksi Vauxhall Corsan ja Astran saa myös pakettiautoversiona (Corsavan ja Astravan). Opelin urheilullista OPC-mallistoa vastaa Vauxhallilla VXR-mallisto. VXR-mallistoon kuuluvat Astra, Vectra, Monaro, Zafira, Meriva ja Corsa sekä VXR8-niminen muskeliautomainen ja neliovinen urheiluauto. Monaro ja VXR ovat australialaisen Holdenin kehittämiä malleja, ja niitä vastaavia malleja ei Opelilla ole. Nykyään Vauxhall antaa Britanniassa elinikäisen takuun (tai 160 000 km). Vauxhall nosti takuuta, koska korealainen Kia oli nostanut merkittävästi autojensa myyntiä seitsemän vuoden takuullansa.
Ensimmäiset Vauxhall-autot tuotiin Suomeen sotien jälkeen 1940-luvun lopulla. Merkin myynti jatkui 1980-luvulle saakka ja maahantuojana toimi Suomen General Motors Oy, joka edusti muitakin GM-konsernin automerkkejä. Suosituin malli oli Viva eri versioina, mutta valikoimaan kuuluivat miltei kaikki muutkin mallit: Cresta, Victor ja Velox. Vauxhallin 1970- ja 1980-lukujen mallit Chevette, Cavalier ja Carlton, joita koottiin Britannian lisäksi Belgiassa, vastasivat Opelin malleja Kadett, Ascona ja Rekord ja jäivät Suomessakin näitä harvinaisemmiksi. Suomessa oli rekisterissä 686 Vauxhallia vuoden 1999 lopussa, eniten Vivaa (275 kpl).
Suomessa Vauxhall-perinnettä tallentaa Vauxhall-Bedford Club Finland ry.